b'\n_START_ARTICLE_\nLetalonosilke razreda Nimitz\n_START_PARAGRAPH_\nLetalonosilka razreda Nimitz je razred desetih ameri\xc5\xa1kih jedrskih superletalonosilk, ki je poimenovan po ameri\xc5\xa1kem admiralu iz Druge svetovne vojne Chesterju Williamu Nimitzu. Prva ladja razreda je tudi poimenovana po njem. Z izpodrivom \xc4\x8dez 100 000 ton so najve\xc4\x8dje vojne ladje kdajkoli zgrajene, okrog 30 000 ton ve\xc4\x8d kot Bojna ladja Yamato, najve\xc4\x8dja ladja iz 2. svetovne vojne. Letalonosilke poganjajo jedrski reaktorji, ki omogo\xc4\x8dajo skoraj neomejen doseg in veliko potovalno hitrost \xc4\x8dez 30 vozlov. \xc5\xbdivljenjska doba letalonosilk naj bi bila okrog 50 let, z menjanjem jedrskega goriva vsakih 20-25 let. Serijske \xc5\xa1tevilke letalonosilk so od CVN-68 do CVN-77. \xc4\x8crke CVN pomenijo naslednje: "C" je carrier (nosilka), "V" pomeni zrakoplove s fiksnimi krili, "N" pa (nuklearni) jedrski pogon._NEWLINE_Vseh 10 ladij je zgradila ladjedelnica Newport News Shipbuilding Company v Virginiji. Prva ladja USS Nimitz CVN-68 je bila komisionirana leta 1975, zadnja USS George H.W. Bush CVN-77 pa leta 2009._NEWLINE_Letalonosilke Nimitz so sodelovale v veliko ameri\xc5\xa1kih konfliktih._NEWLINE_Vzletna steza je nagnjena zato, da lahko letala vzletajo in pristajajo hkrati. Kljub 330 metrski dol\xc5\xbeini ladje, letala vzletijo v samo okrog 100 metrih s pomo\xc4\x8djo katapulta za letala. Pri pristanku letalo s kljuko ujame zaviralno \xc5\xbeico za hitro ustavljanje. Ta na\xc4\x8din se imenuje CATOBAR. Nimitz letalonosilke uporabljajo parni katapult za letala, novej\xc5\xa1e letalonosilke razreda Gerald R. Ford bodo imele elektri\xc4\x8dni katapult. Katapult omogo\xc4\x8da delovanje ve\xc4\x8d vrst letal, ne samo STOVL, ki se uporablja na majhnih letalonosilkah._NEWLINE_Po upokojitvi letala F-14 Tomcat, je ve\xc4\x8dino letal F/A-18E/F Super Hornets in F/A-18C Hornets._NEWLINE_Letalonosilke poleg letal nimajo skoraj nobenega drugega ofenzivnega oro\xc5\xbeja. Imajo defenzivne protiletalske rakete in hitrostreljajo\xc4\x8di top Gatling v CIWS za zadnjo linijo obrambe._NEWLINE_Po navadi letalonosilke deluje v t. i. Task Force skupini, kjer je vsaj ena jedrska podmornica, ru\xc5\xa1ilec razreda Aegis in ve\xc4\x8d drugih vojnih ladij._NEWLINE_Nekater letalonosilke razreda Nimitz bodo nasledile Letalonosilke razreda Gerald R. Ford.'